b'\n_START_ARTICLE_\nIvan Rakiti\xc4\x87\n_START_SECTION_\nBasel\n_START_PARAGRAPH_\n2005. aastal liitus Ivan Rakiti\xc4\x87 Baseli esindusmeeskonnaga. _NEWLINE_Ta deb\xc3\xbc\xc3\xbcteeris Baseli meeskonnas 29. septembril 2005, kui m\xc3\xa4ngiti Bosnia ja Hertsegoviina klubiga \xc5\xa0iroki Brijeg. _NEWLINE_Oma esimesel hooajal m\xc3\xa4ngis ta ainult kolm m\xc3\xa4ngu. 2006\xe2\x80\x9307 hooajal m\xc3\xa4ngis ta \xc5\xa0veitsi k\xc3\xb5rgliigas 33 kohtumist ja l\xc3\xb5i 11 v\xc3\xa4ravat.\n_START_SECTION_\nSchalke 04\n_START_PARAGRAPH_\nRakiti\xc4\x87 liitus 2007. aasta juunis Saksamaa k\xc3\xb5rgliiga klubiga Schalke 04. _NEWLINE_Oma deb\xc3\xbc\xc3\xbcdi tegi ta liigakarika raames Karslruhega. Deb\xc3\xbc\xc3\xbctv\xc3\xa4rava l\xc3\xb5i Rakiti\xc4\x87 5. augustil 2007, kui Schalke alistas DFB-Pokali esimeses voorus Eintracht Trieri v\xc3\xb5\xc3\xb5rsil 0:9. _NEWLINE_15. septembril 2007 l\xc3\xb5i ta 1:1 viigim\xc3\xa4ngus M\xc3\xbcncheni Bayerni vastu Schalke ainukese v\xc3\xa4rava.\n_START_SECTION_\nSevilla\n_START_PARAGRAPH_\n28. jaanuaril 2011 siirdus Rakiti\xc4\x87 Hispaania k\xc3\xb5rgliiga klubisse Sevilla. \xc3\x9clemineku v\xc3\xa4\xc3\xa4rtuseks oli 2,5 miljonit eurot. _NEWLINE_Sevilla toonane peatreener Unai Emery nimetas horvaadi klubi kapteniks 2013\xe2\x80\x9314 hooaja eel. _NEWLINE_Rakiti\xc4\x87 l\xc3\xb5i 14. septembril 2013 v\xc3\xa4rava Barcelona vastu ning jagas ka \xc3\xbche v\xc3\xa4ravas\xc3\xb6\xc3\xb6du, Sevilla kaotas 3:2. Ta l\xc3\xb5i kaks v\xc3\xa4ravat, kui Sevilla kaotas Madridi Realile 7:3. 2014. aasta jaanuaris l\xc3\xb5i ta kaks v\xc3\xa4ravat m\xc3\xa4ngus Madridi Atl\xc3\xa9ticoga._NEWLINE_Rakiti\xc4\x87 aitas Sevillal alistada Euroopa liiga finaalis SL Benfica, ta valiti m\xc3\xa4ngu parimaks.\n_START_SECTION_\nBarcelona\n_START_PARAGRAPH_\n2014. aastal liitus ta FC Barcelonaga. _NEWLINE_Oma deb\xc3\xbc\xc3\xbcdi klubis tegi Rakitic 24. augustil 2014\xe2\x80\x9315 La Liga hooaja esimeses m\xc3\xa4ngus Elche vastu._NEWLINE_Ta v\xc3\xb5itis oma esimesel hooajal Hispaania klubiga nii Hispaania liiga, Copa del Rey kui ka Meistrite Liiga. Meistrite Liiga finaalis l\xc3\xb5i ta Juventuse vastu 4. minutil v\xc3\xa4rava. Barcelona v\xc3\xb5itis finaalm\xc3\xa4ngu 3:1. _NEWLINE_2015\xe2\x80\x9316 hooajal tuli ta Barcelonaga taas Hispaania meistriks ja v\xc3\xb5itis ka Hispaania karika._NEWLINE_21. septembril 2016 l\xc3\xb5i ta v\xc3\xa4rava Camp Noul Madridi Atl\xc3\xa9tico vastu, m\xc3\xa4ng l\xc3\xb5ppes skooriga 1:1. 23. aprillil 2017 l\xc3\xb5i ta v\xc3\xa4rava Santiago Bernab\xc3\xa9ul toimunud El Cl\xc3\xa1sicos, aidates katalaanidel alistada Madridi klubi 2:3 27. mail 2017 aitas ta Barcelonal alistada Copa del Rey finaalis Alav\xc3\xa9si 3:1.\n_START_SECTION_\nIsiklikku\n_START_PARAGRAPH_\nRakitic abiellus 2013. aasta aprillis Raquel Mauriga. Tal on temaga kaks t\xc3\xbctart: Althea, kes s\xc3\xbcndis 2013. aasta juulis, ja Adara, kes s\xc3\xbcndis 2016. aasta mais.'